CELEX: 62019CN0661
Language: sk
Date: 2019-09-06 00:00:00
Title: Vec C-661/19: Návrh na začatie prejudiciálneho konania, ktorý podal Handelsgericht Wien (Rakúsko) 6. septembra 2019 – flightright GmbH/Austrian Airlines AG

2.12.2019   
            
            
               SK
            
            
               Úradný vestník Európskej únie
            
            
               C 406/13
            
         
      Návrh na začatie prejudiciálneho konania, ktorý podal Handelsgericht Wien (Rakúsko) 6. septembra 2019 – flightright GmbH/Austrian Airlines AG
      (Vec C-661/19)
      (2019/C 406/20)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Handelsgericht Wien
      
         Účastníci konania pred vnútroštátnym súdom
      
      
         Žalobkyňa: flightright GmbH
      
         Žalovaná: Austrian Airlines AG
      
         Prejudiciálna otázka
      
      Má sa článok 7 ods. 1 druhá veta v spojení s odsekom 4 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (1), vykladať v tom zmysle, že v prípade prepravy osôb v rámci leteckého spojenia pozostávajúceho z dvoch letov bez relevantnej dĺžky pobytu na tranzitnom letisku, sa na účely výpočtu výšky nároku na náhradu za relevantnú vzdialenosť považuje výlučne vzdialenosť druhého úseku cesty, ak je žaloba namierená proti leteckému dopravcovi prevádzkujúcemu druhý úsek cesty, ktorý bol narušený, a prepravu v rámci prvého úseku cesty zabezpečil iný letecký dopravca?
      
         (1)  Ú. v. EÚ L 46, 2004, s. 1; Mim. vyd. 07/008, s. 10.